section_heading: Književni recitali
paragraph_text: Iz zaborava je izvukao jednu fotografiju na kojoj pjesnik Tin Ujević izlazi iz gostionice Blato na uglu Gundulićeve i Masarykove ulice u Zagrebu i inicirao davanje pjesničkog obilježja krčmi u središtu grada. Kako je osnovao i Lojzekovu klet s obilježjem pjesnika Vjekoslava Majera, ondašnji tisak nazvao ga je «kraljem pjesničkih krčmi».